b'\n_START_ARTICLE_\nHeinissuonlammi (Tammela)\n_START_SECTION_\nMaantiede\n_START_PARAGRAPH_\nSoikean muotoisen j\xc3\xa4rven pinta-ala on 2,8 hehtaaria ja sen halkaisija on 200 metri\xc3\xa4. Siihen laskee yhdeks\xc3\xa4n suo-ojaa, joita pitkin liikavesikin poistuu lammesta. Yksi oja tuo V\xc3\xa4\xc3\xa4r\xc3\xa4lammin vedet. Lampi sijaitsee keskell\xc3\xa4 Heinissuota, jonka ojitus purkautuu 1,5 kilometri\xc3\xa4 pitk\xc3\xa4n laskuojan v\xc3\xa4lityksell\xc3\xa4 Kauhaojaan._NEWLINE_J\xc3\xa4rven rantaviiva on 0,62 kilometri\xc3\xa4 pitk\xc3\xa4 ja suorantaa ymp\xc3\xa4r\xc3\xb6iv\xc3\xa4t moreenipohjaiset mets\xc3\xa4maastot. Lammen rannat ovat rakentamattomia eik\xc3\xa4 lammelle johda teit\xc3\xa4. L\xc3\xa4hin tie p\xc3\xa4\xc3\xa4ttyy 100 metrin et\xc3\xa4isyydelle rannasta.\n_START_SECTION_\nHistoria\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin "Heutislampi". Lammesta ei laskenut ojaa ja sen l\xc3\xa4hell\xc3\xa4 oli torppa. Vuoden 1884 Senaatin kartastossa j\xc3\xa4rven nimen\xc3\xa4 luki "Hein\xc3\xa4lampi".'